Bonyhád Város Önkormányzati Képviselő-testületének

1/2012. (I. 27.) számú rendelete 

a távhőszolgáltatásról
Bonyhád Város Önkormányzatának Képviselő-testülete a Magyar Köztársaság Alkotmányáról szóló 1949. évi XX. törvény (továbbiakban: Alkotmány) 44/A §. (1) bek. e) pontjában, a helyi önkormányzatokról szóló 1990. évi LXV. törvény (továbbiakban: Ötv.) 1.§. (6) bekezdésében, a távhőszolgáltatásról szóló 2005. évi XVIII. törvény (a továbbiakban: Tszt.) 6. §-ának (2) bekezdésében, 52. §-ának (2) bekezdésében, 60. §-ának (3) bekezdésében, valamint az árak megállapításáról szóló 1990. évi LXXXVII. törvény (a továbbiakban: ártörvény) 7. §-ának (1) bekezdésében kapott felhatalmazás alapján a következő rendeletet alkotja:
Általános rendelkezések

1. §

A rendelet hatálya kiterjed Bonyhád város területén működő

a) távhőtermelésre szolgáló hőtermelő létesítményekre, a távhő továbbítására, elosztására és szolgáltatására létesített távhővezetékekre, hőközpontokra;

b) 
a távhőtermelő és távhőszolgáltató berendezés tulajdonosára, valamint a szolgáltatást végző szervezetre;

c) 
a szolgáltató és a felhasználók közötti jogviszonyra.

Általános követelmények

2. §

(1) Az önkormányzat a távhőszolgáltatásba bekapcsolt lakóépületek és vegyes célra használt épületek távhőellátását a többségi önkormányzati tulajdonú „FŰTŐMŰ” Szolgáltató és Kereskedelmi Kft. útján biztosítja.
(2)  A távhőszolgáltatással kapcsolatos felhasználói panaszokat elsősorban a távhőszolgáltató köteles kivizsgálni. Vitás esetekben a lakossági felhasználói panaszok kivizsgálását a Tszt. 8. §-a (1) bekezdésének f) pontja alapján a Tolna Megyei Kormányhivatal Fogyasztóvédelmi Felügyelősége látja el.

Fogalom meghatározások

3. §

(1) A rendelet alkalmazásában a Tszt. 3. § (1) bekezdés meghatározásai érvényesek az e §-ban foglalt kiegészítésekkel.
(2) Felhasználó: a távhővel ellátott épületnek, építménynek, a törvényben meghatározott esetben az épületrésznek a távhőszolgáltatóval a távhő mérés szerint történő szolgáltatására vonatkozóan közüzemi szerződéses jogviszonyban álló tulajdonosa, több tulajdonos esetén a tulajdonosok közössége [a társasház, a lakásszövetkezet, a Polgári Törvénykönyvről szóló 1959. évi IV. törvény (a továbbiakban: Ptk.) szerinti közös tulajdon esetén a tulajdonostársak]. Abban az esetben, ha a távhőfelhasználás a több személy tulajdonában lévő épület valamennyi épületrészében mérhető, a felhasználó az egyes épületrészek tulajdonosa is lehet. A felhasználó lehet lakossági, egyéb felhasználó vagy külön kezelt intézmény: 

a) lakossági felhasználó: a lakóépület és a vegyes célra használt épület tulajdonosa, tulajdonosainak közössége, épületrészenkénti hőmennyiségmérés esetén az egyes épületrészek tulajdonosa;
b) egyéb felhasználó: az a) pontban nem említett épület, építmény tulajdonosa, tulajdonosainak közössége, épületrészenkénti hőmennyiségmérés esetén az egyes épületrészek tulajdonosa;
c) külön kezelt intézmény: egyéb felhasználók közül a központi költségvetési szerv, a központi költségvetési szerv költségvetési intézménye, a helyi önkormányzat, a helyi önkormányzat költségvetési intézménye, valamint a normatív állami támogatásban részesülő, közfeladatot ellátó, nem nyereség- és vagyonszerzési célt szolgáló egyéb intézmény.

(3) Felhasználói közösség: az egy hőközpontról ellátott felhasználók csoportja;
(4) Bázisidőszak: a távfűtés vonatkozásában az utolsó három fűtési idény, a használati melegvíz vonatkozásában az elszámolást megelőző tizenkét hónap.
(5) Alapdíj: éves díj, melyet a lakossági felhasználó a lakás légtérfogata (Ft/lm3/év), az egyéb felhasználó a távhőszolgáltatóval kötött szerződésben meghatározott legnagyobb hőteljesítmény (Ft/MW/év) után havonta 12 egyenlő részletben fizet meg.
(6) Hődíj: A fűtés, melegvíz szolgáltatás során elfogyasztott hő egységára.(Ft/GJ)
(7) Fűtési hődíj: A fűtés szolgáltatás során elfogyasztott hőmennyiség ára ( Ft ), ami az elfogyasztott hőmennyiség (GJ) és a hődíj ( Ft/GJ) szorzata. 
(8) Használati melegvíz hődíj: A használati melegvíz szolgáltatás során elfogyasztott hő ára (Ft), ami az elfogyasztott hőmennyiség (GJ) és a hődíj (Ft/GJ) szorzata. 
(9) Távhőszolgáltatási díj: A fűtés és használati melegvíz szolgáltatás alapdíjai és a fűtési hődíj, használati melegvíz hődíjának összege. 
(10) Szolgáltatási díj: Fűtési hődíj és/vagy használati melegvíz hődíj plusz alapdíj.(Ft)
(11) Felhasználói közösség megbízottja: a felhasználói közösség törvényes képviselője, vagy az épület, illetve épületrész tulajdonosainak megbízottja.
(12) Fűtési időszak: az év szeptember 15. napja és a következő év május 15. napja közötti időszak;
(13) Fűtési idény: az év október hó 15. napja és a következő év április hó 15. napja közötti időszak.

A távhőrendszer működtetése, fejlesztése

4. §

(1) A hőtermelő létesítmény és távhő ellátó rendszer üzemeltetése és fejlesztése a tulajdonos, illetve a távhőszolgáltató feladata.

(2) Bonyhád város a Bacsó Béla – Fáy András – Mátyás Király utcák által határolt, többszintes épületekkel beépített területén környezetvédelmi, levegőtisztaság-védelmi szempontok alapján célszerű a távhőszolgáltatás fenntartása és fejlesztése.
(3) A (2) bekezdésben foglaltakkal összhangban távhőszolgáltató köteles ezen a területen az új vagy növekvő távhőigényeket kielégíteni, mely igények kielégítéséhez a szükséges közmű fejlesztések költségeihez közmű csatlakozási díjat kérhet.
(4) Az új vagy növekvő távhőigények kielégítésének feltétele a megrendelő által megadott legnagyobb hőteljesítmény igény (MW) és a fizetendő közmű csatlakozási díj szorzata révén meghatározott közmű fejlesztési költség megfizetése. Az új vagy növekvő távhőigényt kérő a közmű csatlakozási díj teljesítésére legfeljebb 12 havi, egyenlő részletekben történő fizetéssel, részletfizetést kérhet.

(5) Az új vagy növekvő távhőigények kielégítése során szükséges közmű fejlesztések költségeit a 

a. Bekötő távhővezeték létesítése: nettó 180.000,- Ft/fm

b. Távhő berendezés létesítése: nettó 36.000,- Ft/kW

közmű csatlakozási díjakkal kell kiszámítani 2012 évben.

(6) A szolgáltatói berendezést a távhőszolgáltató, a felhasználói berendezést annak tulajdonosa üzemelteti, aki a fűtési és használati melegvíz igény folyamatos és biztonságos kielégítése érdekében köteles az általa üzemeltetett berendezés állandó üzemképes állapotáról gondoskodni.
(7) A távhőszolgáltató jogosult előzetes értesítés mellett a távhőrendszer üzembiztonsága érdekében a nem általa üzemeltetett felhasználói berendezést ellenőrizni, és a megállapított hiányosságoknak meghatározott határidőn belül történő megszüntetésére a lakóépület tulajdonosát, és a felhasználói közösség megbízottját felhívni. 
(8) A távhőrendszernek a távhőszolgáltató által üzemeltetett elzáró, szabályozó szerkezeteit a távhőszolgáltató működtetheti.
A távhőszolgáltatás rendje

5. §

(1) A távhőszolgáltató a fűtési időszakon belül köteles a fűtést elindítani a külső levegőhőmérséklettől függetlenül, ha a felhasználói közösség megbízottja a fűtési időszakon belül – a 3. számú mellékletben meghatározott időpontig - legalább 24 órás időtartamra kéri azt. 

A távhőszolgáltató a fűtési időszakon belül az egész városban elindítja a fűtést, ha a külső levegő napi átlaghőmérséklete három napon keresztül +12 oC alatti vagy egy napon +10 oC alatti értékű. Ebben az esetben azon felhasználói közösség megbízottjának – a 3. számú mellékletben meghatározott időpontig - kell jelezni a távhőszolgáltató felé, akik a fűtés indítását nem kérik.
(2) A távhőszolgáltató a fűtést köteles leállítani, ha a felhasználói közösség megbízottja – a 3. számú mellékletben meghatározott időpontig - azt legalább 24 órás időtartamra kéri. 


A távhőszolgáltató leállítja a fűtést az egész városban, ha a napi átlaghőmérséklet három napon keresztül a +12 oC-nál magasabb. Ebben az esetben azon felhasználói közösség megbízottjának – a 3. számú mellékletben meghatározott időpontig - kell jelezni a távhőszolgáltató felé, ahol továbbra is igényt tartanak a fűtésszolgáltatásra.

(3) A fűtési szolgáltatást úgy kell teljesíteni, hogy az emberi tartózkodásra szolgáló fűtött helyiségek hőmérséklete 8-20 óra között átlagosan +20 oC, az előszobában, konyhában, WC-ben +16 oC, hallban, lakószobában +20 oC, mosdó helyiségben, fürdőszobában 
+24 oC legyen, illetve termosztatikus szelepek használata esetén, biztosítható legyen.
(4) Nem lakás céljára szolgáló helyiségek fűtésének időtartamára és hőmérsékletére a szolgáltató a felhasználóval kötött szerződésében állapodik meg. Ennek hiányában a lakásokra vonatkozó rendelkezéseket kell alkalmazni.
(5) Háztartási és tisztálkodási célra szolgáló melegvizet úgy kell szolgáltatni, hogy a melegvíz hőmérséklete az épület hőfogadójában mérve legalább +40 oC legyen.
(6) A távhőszolgáltató a felhasználóval köteles közüzemi szerződést kötni, amennyiben a felhasználó a szolgáltatást igénybe veszi, a szerződést megkötöttnek kell tekinteni.

Fogyasztói korlátozási sorrend

6. §

(1) Ha a település folyamatos és biztonságos távhőellátása a Kormány döntése szerinti országos tüzelőanyag-hiány miatt vagy környezetvédelmi okból veszélybe kerül, a távhőszolgáltatónak a közüzemi szerződésben meghatározott mértékű, de legfeljebb
10 %-os hőteljesítmény-csökkentéssel és a rendelkezésére álló más eszközökkel kell megkísérelnie a korlátozás okának megszüntetését, illetőleg a hírközlő eszközökön keresztül kell kérnie a felhasználókat a távhőfogyasztás önkéntes csökkentésre.
(2) Ha az (1) bekezdésben meghatározott – megelőzést szolgáló – intézkedések ellenére a közvetlenül fenyegető távhőhiány, illetőleg távhőellátási zavar nem, vagy nem kellő időben hárítható el, vagy a folyamatos és biztonságos távhőszolgáltatás nem biztosítható, a távhőszolgáltató a távhőszolgáltatást korlátozza. A korlátozás fokozatai a következők:

I. fokozat: Egyéb felhasználók közül a termelői, közellátásban részt nem vevő társaságok felhasználási helyei;

II. fokozat: Minden egyéb felhasználó, kivéve a gyermekintézmények, egészségügyi intézmények;
III. fokozat: Lakossági felhasználók, (csak végső esetben, ha az egyéb felhasználók korlátozása után még szükséges.)
(3) A távhőszolgáltatás csökkentéséről, korlátozásáról a távhőszolgáltató a felhasználókat értesíti.
(4) A korlátozásra szolgáló okok megszüntetése után a korlátozást azonnal fel kell oldani.
(5) A korlátozási sorrend érvényessége 3 év, amely után a sorrendet felül kell vizsgálni.
Távhőszolgáltatási díjak tartalma

7. §

(1) Az alapdíj a következő költségekből tevődik össze:

a) a távhőszolgáltató saját hőtermelő létesítményeinek tüzelőanyag nélküli üzemeltetési és karbantartási költsége, amortizáció, személyi költségek;
b) 
a  távhőszolgáltató egyéb eszközeinek (távhővezeték és tartozékai, hőközpontok és egyéb épületek) üzemeltetési és karbantartási költségei; 
c) 
az üzemeltetés és fenntartás során felhasznált villamos energia és szükségszerűen elfolyt víz, valamint egyéb ráfordítások költsége; 
d) 
a nyereség.

(2) A hődíjat a hőközpontban mért primer hőmennyiség (Ft/GJ) után, vagy külön mérőrendszer esetén az épület hőfogadó helyiségében mért szekunder hőmennyiség (Ft/GJ) után kell fizetni. A hőmennyiségmérő rendszerek telepítési helyét a 4. számú melléklet tartalmazza.

(3) A hődíj a következő költségekből tevődik össze:

a)   a távhőszolgáltató által vásárolt tüzelőanyag és előállított hő, valamint vásárolt hő költsége;

b)    hőenergia előállítása során képződő hőveszteség;

c) hőforrásoktól a hőközpontig, valamint a hőfogadóig terjedő számítással meghatározott hálózati veszteség;

d)    az üzemeltetés alatt szükségszerűen elfolyt víz hőtartalmának ellenértéke.

(4) A lakossági felhasználónak és a külön kezelt intézménynek nyújtott távhőszolgáltatás díját – mint legmagasabb hatósági árat – a Magyar Energia Hivatal javaslatának figyelembevételével a nemzeti fejlesztési miniszter rendeletben állapítja meg.

(5) Az egyéb felhasználó távhőszolgáltatási díjait a szolgáltató és az egyéb felhasználó között létrejött Közüzemi Szerződés határozza meg.

(6) A távhőszolgáltatást érintő képviselő-testületi előterjesztések véleményezésénél a Tszt. 10. §-ának a) pontjában foglaltak szerint kell eljárni.
Távhőszolgáltatás díjtételei és díjalkalmazási feltételei

8. §

(1) Az alapdíjat a lakossági felhasználónak, illetve díjfizetőnek, valamint az egyéb felhasználóknak illetve díjfizetőknek a tárgyhónapban a számla esedékességekor kell megfizetni.
(2)  A lakossági felhasználó az előző fűtési időszak átlagfogyasztása alapján számított várható fűtési hőfelhasználásnak megfelelően a fűtési hődíjra, tárgyhóban, a számla esedékességekor részfizetést teljesít. A hődíjat az egyéb felhasználó a vele kötött szerződés szerint fizeti a szolgáltatónak. Az elszámolást követő időszakban a részfizetéshez tartozó hőmennyiségeket az előző fűtési időszak adataiból kell meghatározni.
(3)  A fűtési hődíj elszámolása évente egyszer, legkésőbb augusztusban történik. Ha a hőközpontban mért hőmennyiség és a részfizetésként teljesített hőmennyiség mértéke eltér, akkor a részfizetés mértékét módosítani kell. A tényleges fogyasztás és a részfizetésként teljesített fogyasztás közötti különbözetet a felhasználókkal megkötött elszámolási szerződés szerint, ennek hiánya esetén a fűtött lm3 alapján kell elszámolni. 

(4)  Melegvíz szolgáltatás esetén a részszámlázásnál figyelembe vehető használati melegvíz hődíj és vízmennyiségek az előző felhasználási időszak tényleges hő- és vízfogyasztásainak havi átlaga. Amennyiben a felhasználó hiteles melegvízmérő órát szerel fel, úgy a részfizetést az órán mért tényleges fogyasztás alapján teljesíti. A melegvíz hődíj elszámolása évente legalább egyszer, legkésőbb decemberben történik.
A melegvíz felhasználást egyedileg mérő vízórával nem rendelkező felhasználók tényleges melegvíz fogyasztását a lakás alapterülete alapján 1. számú mellékletben meghatározott fogyasztás figyelembe vételével kell megállapítani. 

Az előző elszámolási időszakra vonatkozó módosításokat a következő elszámolás során kell figyelembe venni.
(5)  A használati melegvíz készítéséhez felhasznált hidegvíz számlázását a BONYCOM  KFT. végzi. A felhasználó a várható vízfogyasztás alapján részfizetést teljesít. A részfizetés mértéke a bázisidőszak vízfogyasztás havi átlag vízmennyisége és a mindenkori víz- és csatorna használati díj szorzata.
(6)  A távhőszolgáltatás keretében nyújtott fűtési, illetve használati melegvíz szolgáltatásért a felhasználó - a szolgáltatóval kötött külön megállapodás hiányában - az ármegállapító rendelkezésben megállapított díjat köteles a távhőszolgáltatónak megfizetni. 

9. §

(1) Ha a felhasználó vagy a díjfizető a távhőszolgáltatás díját az esedékesség lejártát követő 60 napon túl nem vagy késedelmesen fizeti meg a távhőszolgáltató a távhőszolgáltatást felfüggesztheti. Ha a díjfizetés kötelezettje a szolgáltató írásbeli felszólítása ellenére a távhőszolgáltatás díját az esedékesség lejártát követő 60 napon belül nem fizeti meg a távhőszolgáltató a közüzemi szerződést írásban felmondhatja. A fenti következményeket a távhőszolgáltató csak oly módon alkalmazhatja, hogy azok ne érintsék a teljesítő díjfizetőt vagy felhasználót. A fizetési kötelezettség elmulasztása következtében kezdeményezett fűtés- és használati melegvíz-szolgáltatás felfüggesztését a fogyasztási hely bérlője, használója, tulajdonosa köteles tűrni és a fogyasztási helyre való bejutást biztosítani. A fűtés- és használati melegvíz-szolgáltatás felfüggesztése esetére kikapcsolt berendezéseket a felhasználó nem helyezheti ismét üzembe a szolgáltató engedélye nélkül. A fogyasztásból kikapcsolt berendezéseket a szolgáltató jogosult ellenőrizni. 
(2) Amennyiben a felhasználó, díjfizető a számla összegét annak esedékességekor nem egyenlíti ki, a szolgáltató jogosult a Ptk. szerinti késedelmi kamatot felszámítani. A kamatfizetési kötelezettség kezdő időpontja az esedékességet követő nap. A fizetési hátralék rendezésére a felhasználó fizetési megállapodást köthet a szolgáltatóval.
10. §

(1) A fűtési hőenergia mérése a hőközpontokban történik, valamint szekunder oldali fűtési hőenergia mérése az épületek hőfogadóiban. 
Fűtési hőenergia elszámolása alapjául csak az Országos Mérésügyi Hivatal által hitelesített és mindkét fél által elfogadott mérőrendszer használható. 
(2) A szolgáltatott hő mennyiségét biztosító lakossági hőközponti primer oldalra elhelyezett főmérő kiépítésének költsége a távhőszolgáltatót terheli, míg a kapcsolt épületek esetében az egyes épületek hőfogadóiban lévő almérők kiépítésének költsége a felhasználói közösséget terheli.

(3) A felhasználónak és a szolgáltatónak egyaránt joga van a nem tulajdonát képező hőközpontban, ahol a hőátadás, hőátvétel történik, ellenőrzés céljából mérőberendezést beépíteni. A két különböző tulajdonú azonos hőenergiát mérő berendezés alapján történő elszámolásban a szolgáltató és a felhasználó külön állapodik meg.
(4) Több felhasználó között a fűtési hőenergia és melegvíz hődíjának felosztása mérés esetében az alábbiak szerint történhet: 

a) almérők beépítésével a lakóépületekbe és hőfogadó állomásokba;
b) fűtési költség, fűtött légköbméter alapján történő megállapítása;
c) fűtés esetén hőleadónkénti költségmegosztók felszerelésével;
d) használati melegvíz esetén egyedi vízmérő beépítésével;
e) használati melegvíz fogyasztás szétosztása lakás alapterület alapján történhet;
f) épületenként, lakásonként beépített hőmennyiség mérők költségosztónként történő figyelembevételével.
A hőközpontban és a hozzá kapcsolódó fogyasztói rendszeren működő hőmennyiségmérők közül a primeroldali mérők hitelesítése a távhőszolgáltató, míg a további almérők hitelesítése a felhasználói közösség vagy felhasználó kötelessége. Ha a hőmennyiségmérő nem hiteles, nem képezheti elszámolás alapját.

Díjvisszatérítés és pótdíj
11. §
(1)  A távhőszolgáltató köteles a felhasználó vagy a díjfizető (a díjfizetés kötelezettje) részére a díj arányos részét visszatéríteni, ha felróható magatartása folytán a távhőszolgáltatás megszűnik, vagy azt a Tszt. 40-41. §-okban foglaltakon túlmenően szünetelteti vagy korlátozza. 
(2)  A díjfizetés kötelezettje köteles a távhőszolgáltató részére pótdíjat fizetni szerződés nélküli távhőfogyasztás esetén, továbbá, ha a Tszt. 49. § (2) bekezdésének a), c)-d), vagy f)-g) pontjaiban meghatározott szerződésszegést követi el.
(3)  Ha az egyéb felhasználó a szerződésben lekötött hőteljesítményt egy-egy napon folyamatosan 30 percnél hosszabb időtartamon keresztül túllépi, a vételezett hőteljesítmény többlet után egy évre vonatkozó többlet teljesítménydíj másfélszeresének megfelelő mértékű pótdíjat köteles fizetni.
(4)  Ha a felhasználó, illetőleg a díjfizető a Tszt. 49. § (2) bekezdésének c), d), f) és g) pontjában meghatározott szerződésszegést követ el, a felhasználóra, díjfizetőre vonatkozó éves alapdíj kétszeresének megfelelő mértékű pótdíjat köteles fizetni.
Szolgáltatás és mérőeszközök ellenőrzése és hitelesítése

12. §

(1) Használati melegvíz egyedi mérése esetén a felhasználó tulajdonában lévő hitelesített és a távhőszolgáltató által zárolt valamennyi melegvízmérőn mért melegvíz mennyisége alapján a szolgáltatási szerződés szerint kell elszámolni. A melegvízmérő javításáról, hitelesítéséről a felhasználó köteles gondoskodni. A vízmérő meghibásodását a felhasználó 24 órán belül írásban köteles bejelenteni a szolgáltatónak. 
(2) Amennyiben a vízórával rendelkező felhasználó a javítási, hitelesítési vagy mérőmeghibásodási bejelentési kötelezettségének nem tesz eleget, úgy a fizetendő melegvízdíjat a 1. számú melléklet alapján kell megállapítani.

(3) A szolgáltató jogosult az általa nem üzemeltetett hőközpontban ellenőrzést végezni, a szolgáltatói szerződésben rögzített feltételekkel. A lakásonkénti egyedi vízmérők működésének és a kikapcsolt felhasználói berendezések üzemen kívül tartásának ellenőrzésére a szolgáltató és a felhasználói közösség megbízottja naponta 8-20 óra között jogosult. 
(4) Ha valamely fél kétségbe vonja az elszámolás alapjául szolgáló hőmennyiségmérő pontosságát, úgy a szolgáltató köteles azt hitelesíttetni. Ha a mérési pontatlanság eléri vagy meghaladja a mérésügyi előírásokban meghatározott mértéket, akkor a  tulajdonos köteles viselni a hitelesítés költségeit, ellenkező esetben a hitelesítést kezdeményező fizeti a költségeket.
(5) A szolgáltatói és felhasználói hőközpontban a hőmennyiségmérőt meghibásodása esetén a szolgáltató az észleléstől számított 48 órán belül köteles megjavíttatni, illetve kicserélni. A meghibásodásról, a cseréről és az elfogyasztott hőmennyiségről a felhasználói közösség megbízottja által is aláírt jegyzőkönyvet kell felvenni. A mérés szünetelésének időtartamára átalánymennyiség a megelőző év azonos időszakában mért fogyasztás alapján számolható el.
(6) A szolgáltató hozzájárulása nélkül a lakossági felhasználó által végzett hálózati átalakításból adódó hiányosságokat, hibákat a szolgáltató – közös bejáráson készített jegyzőkönyv alapján – a szolgáltatás folyamatossága érdekében kijavíthatja, és annak költségét a felhasználóra átterhelheti, ha a tulajdonos, illetve a felhasználói közösség megbízottja a hiba elhárítását felszólítás ellenére sem hajlandó elvégezni vagy elvégeztetni.
(7) Ha a lakossági felhasználó tulajdonában lévő mellékvízmérő óra meghibásodik, vagy azt a felhasználó leszerelteti, ezt a szolgáltatónak haladéktalanul köteles bejelenteni. 
Szolgáltatás felfüggesztése

13. §

(1) Ha a felhasználói berendezéseken keresztül megvalósuló fűtésszolgáltatás felfüggesztése bármilyen okból megtörtént, a felhasználó az átmenő vezetékek meglétét és karbantartását köteles tűrni.
(2)  A távhőszolgáltatás felfüggesztésére a Tszt. 51. §-ában foglaltak irányadók. 
(3) A távhőszolgáltatás felfüggesztése esetén a felhasználó vagy a díjfizető a teljes alapdíjat és érvényes fűtés Elszámolási Szerződés esetén az abban meghatározott lm3 arányos hődíjat, más esetben a fűtött helyiségekre vonatkozó hődíj 30 %-át tartozik megfizetni a távhőszolgáltatónak. 

Szerződésszegés és ennek következményei

14. §

(1) A felhasználó, illetőleg díjfizető részéről szerződésszegésnek minősül, ha 
a) a szerződésben meghatározott hőteljesítményt túllépi;
b) a távhő folyamatos és biztonságos szolgáltatását, illetőleg más felhasználó vagy díjfizető szerződésszerű távhővételezését zavarja vagy veszélyezteti;
c) a mérőeszközt vagy a mérőeszköz hitelességét tanúsító jelet (fémzár, hitelesítési bélyegzés, matrica) megrongálja, eltávolítja vagy amennyiben a mérőeszköz olyan helyiségben van elhelyezve, amelybe a fogyasztó állandó bejutása, illetve felügyelete biztosított – ezek sérülését, illetve hiányát a távhőszolgáltatónak nem jelenti be;
d) a mérőeszköz befolyásolásával vagy megkerülésével – ideértve a mérőeszköz vagy annak hitelességét tanúsító jel megrongálását és eltávolítását is – távhőt vételez; 
e) a távhő díját nem vagy nem a szerződésben meghatározott időben fizeti meg; 
f) a korlátozási rendelkezéseknek nem tesz eleget; 
g) a távhő vételezését nem a Tszt. 38. § (2), (4), illetve (5) bekezdésében foglalt feltételekkel szünteti meg.
(2) Ha a felhasználó a szolgáltató tudomására jutott (1) bekezdésben foglalt szerződésszegések ellenőrzését úgy akadályozza meg, hogy a szolgáltató ellenőrzést végző képviselőit nem engedi be a lakásba, helyiségbe, akkor a szolgáltató ezt a tényt a felhasználói közösség megbízottjának jelenlétében jegyzőkönyvben rögzíti. A szolgáltató a jegyzőkönyv alapján visszamenőlegesen a szerződésszegés időpontjától jogosult leszámlázni a lakásra eső fogyasztást, ha ez a kezdő időpont nem állapítható meg, akkor tárgyév január 1-től.
Egyéb rendelkezések

15. §

(1) A fűtött légtérfogat meghatározásánál alapterületként kell figyelembe venni az épület, lakás belső falsíkja közötti, valamint a beépített szekrény által elfoglalt területet, függetlenül attól, hogy van-e hőleadó az adott helyiségben. 
Nem vehetők figyelembe

a) a falsíkokon kívül eső területek, valamint a falsíkokból kiugró falpillérek által elfoglalt területek, ha azok mértéke 0,5 m2-nél kisebb; 
b) az éléskamra (kamraszekrény), valamint a lakás (helyiség) légterének a közmővezetékek védőburkolat mögötti része.
A hőleadóval ellátott lépcsőházak, közös célra használt helyiségek, ahol a műszaki tervek alapján a hőmérséklet a legalsó ponton is a fűtésszolgáltatással egyidőben legalább +12°C-on biztosítható, a fűtött légtérfogat 60%-a vehető figyelembe.

(2) Az üresen álló lakások és helyiségek távhőszolgáltatási díját a tulajdonos köteles fizetni.
(3) A tulajdonos vagy bérlő változást mind a régi, mind az új tulajdonos, bérlő írásban vagy személyesen köteles bejelenteni a szolgáltatónál. 

Az új tulajdonos fizetési kötelezettsége a bejelentést követő hónap 1. napjával kezdődik. 
Az elszámolásnál jelentkező díjfizetési különbözet terheinek vagy hasznainak viselésére vonatkozóan a felek írásban megállapodhatnak, melyet a szolgáltató figyelembe vesz. 
Megállapodás hiányában az elszámolás költsége az új felhasználót illeti meg, illetve terheli.
(4) Ha a távfűtött többszintes lakóépületben, illetve vegyes célra használt lakóépületben lévő helyiség tulajdonosa a távfűtést részlegesen – a hőleadó berendezések számát – csökkenti vagy más fűtési móddal váltja ki, és lakása a szomszédos távfűtött lakásokkal és egyéb helyiségekkel közvetlenül érintkezik, akkor köteles a tárgyi fűtési rendszert használó valamennyi tulajdonos hiteles hozzájáruló nyilatkozatát beszerezni, és köteles a fűtési rendszer átalakítási költségeit viselni. 

A hozzájárulásokhoz csatolni kell a felhasználói közösség(ek) nyilatkozatát arról is, hogy a közösségi mért hőmennyiségből kíván-e leosztani hődíjat a felhasználóra.

(5)  A felhasználói közösség köteles képviselőt megnevezni, aki a szolgáltatással kapcsolatos ügyek intézési jogával megbízott személy. A közösség megbízottjának, képviselőjének nevét és címét a szolgáltatóval közölni kell. Változás esetén a távozó képviselő a szolgáltatóval köteles egyeztetni. 
(6)  A szolgáltatói hőközpontot idegen ingatlanon, illetve a távhővel ellátott épületek vagy építmények egyikében az ingatlantulajdonossal kötött megállapodás alapján lehet elhelyezni, üzemeltetni és karbantartani. Az engedélyes megállapodás hiányában az ingatlan használatára vonatkozó használati jog megállapítását kérheti a jegyzőtől a Tszt. 28. §-ának (2) bekezdése alapján. 

A használati jog gyakorlásáért a távhőszolgáltató az ingatlan tulajdonosának használati díjat nem köteles fizetni.

Szolgáltatói hőközpont megszüntetése

16. §

(1) Szolgáltatói hőközpontot a Szolgáltató csak akkor szüntethet meg, ha helyette környezetbarát, megújuló energiára épülő forrásból, a folyamatos szolgáltatást fenntartva tudja biztosítani a hőigények kiszolgálását.

(2) Az (1) bekezdésben meghatározott beruházás forrása pályázati támogatás, önkormányzati fejlesztési támogatás és a Szolgáltató saját forrása lehet.

Záró rendelkezések

17. §

(3) E rendelet 2012. február 1. napján lép hatályba.
(4) A képviselő-testület a rendelet 10. § (2) bekezdését a kihirdetés napjától számított egy évig nem módosítja.
(5) A rendelet hatálybalépésével egyidejűleg a távhőszolgáltatási tevékenység folytatásáról és díjának megállapításáról szóló 12/2006.(V. 26.) sz. rendelet hatályát veszti. 

Jogharmonizációs záradék

18. §
E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek megfelel.

         Potápi Árpád János





Kovács Péter

            polgármester



                                     c. főjegyző

A rendelet kihirdetésének napja: 2012. január 27.

Bonyhád, 2012. január 27.










Kovács Péter










  c. főjegyző

1. számú melléklet

A melegvíz hődíj átalányhoz tartozó vízmennyiség
Vízórával nem rendelkező fogyasztók esetén

A manipulált vízmérők esetén
A be nem jelentett vízmérő meghibásodás esetén


A használati melegvíz hődíj költség megállapításához a lakás teljes fűtött alapterülete (m2) alapján a következő táblázatban meghatározott m2 értékhez tartozó vízmennyiséget kell figyelembe venni.


A lakás teljes alapterülete
Átalány felhasználás

m2
víz m3/hó


         –  28,0
4


   8,1 – 35,0
6


35,1 – 44,0
7


44,1 – 53,0
9


53,1 – 62,0
11


62,1 – 70,0
13


70,1 – 85,0
15


85,1 –       
18

2. számú melléklet

A távhőszolgáltatás díjai
(1) A lakossági felhasználónak és a külön kezelt intézménynek nyújtott távhőszolgáltatás díját – mint legmagasabb hatósági árat – a Magyar Energia Hivatal javaslatának figyelembevételével a nemzeti fejlesztési miniszter rendeletben állapítja meg.

(2) Az egyéb felhasználó távhőszolgáltatási díjait a szolgáltató és az egyéb felhasználó között létrejött Közüzemi Szerződés határozza meg.

3. számú melléklet

Fűtés indítás/leállítás kérésének határideje 

1. A felhasználói közösség megbízottja a fűtés indítás kérelmét az igénylés napját megelőző munkanap 1000-ig a távhőszolgáltató felé írásban, vagy e-mail-ben a távhőszolgáltató felé kell jeleznie.

2. A felhasználói közösség megbízottja a fűtés leállítás kérelmét az igénylés napját megelőző munkanap 1000-ig a távhőszolgáltató felé írásban, vagy e-mail-ben a távhőszolgáltató felé kell jeleznie.

4. számú melléklet

Telepített hőmennyiség mérő rendszerek adatai


Primer oldal
	felszerelés helye
	mérőrendszer típusa
	fűtési szolgáltatással 

érintett épületek

	Fáy ltp. 12. hkp.
	Siemens Ultraheat 
	Bonyhád, Fáy ltp. 11. és 12.

	Fáy ltp. 14. hkp.
	Siemens Ultraheat
	Bonyhád, Fáy ltp. 13., 14. és 15.

	Fáy ltp. 17. hkp.
	Siemens Ultraheat
	Bonyhád, Fáy ltp. 16. és 17.

	Fáy ltp. 19. hkp.
	Siemens Ultraheat
	Bonyhád, Fáy ltp. 18., 19. és 20.

	Fáy ltp. 25. hkp.
	Siemens Ultraheat
	Bonyhád, Fáy ltp. 22., 23., 24., 25. és Bezerédj utca 43.

	
	Sontex Supercal 431
	FORFA, Bonyhád, Fáy ltp. 25/A

	Fáy ltp. 28. hkp.
	Siemens Ultraheat
	Bonyhád, Fáy ltp. 26., 27., 28. és Bezerédj utca 41.

	Fáy ltp. 31. hkp.
	Siemens Ultraheat
	Bonyhád, Fáy ltp. 29., 30., 31., 32., 33. és Bezerédj utca 39.

	Bacsó B. utca thkp.
	Siemens Ultraheat
	Bonyhád, 

Bacsó Béla utca 35-37-39.

	
	Siemens Ultraheat
	Bonyhád, 

Bacsó Béla utca 43-45-47.

	Bonyhádi Oktatási Nevelési Intézmény

-
Ficánka Óvoda
	Siemens Ultraheat
	Bonyhádi Oktatási Nevelési Intézmény - Ficánka Óvoda

Bonyhád, Fáy ltp. 21. 

	Bonyhádi Oktatási Nevelési Intézmény

-
Széchenyi István Általános Iskola
	Siemens Ultraheat
	Bonyhádi Oktatási Nevelési Intézmény - Széchenyi István Általános Iskola

Bonyhád, Fáy ltp. 34.

	Ifjúság Étterem és Konyha
	Siemens Ultraheat
	Bonyhád, Fáy ltp. 36

	II. számú Fűtőmű
	Siemens Ultraheat
	Gyár utca 4., 5., 6., 7., Szécheny tér 13., 14/A, 14/B., 15., 16., 17.


Szekunder oldal
	felszerelés helye
	mérőrendszer típusa
	fűtési szolgáltatással 

érintett épület/épületrész

	Fáy ltp. 14. hkp.
	Sontex Supercal 531
	Bonyhád, Fáy ltp. 14.

	
	Sontex Supercal 439
	„FŰTŐMŰ KFT.” irodája

Bonyhád, Fáy ltp. 14.

	Fáy ltp. 23. hőfogadó
	Sontex Supercal 531
	Bonyhád, Fáy ltp. 23.

	Fáy ltp. 25. hőfogadó
	Sontex Supercal 531
	Bonyhád, Fáy ltp. 25.

	Bezerédj utca 43. hőfogadó
	Sontex Supercal 531
	Bonyhád, Bezerédj utca 43.

	Fáy ltp. 26. hőfogadó
	Sontex Supercal 531
	Bonyhád, Fáy ltp. 26.

	Fáy ltp. 27. hőfogadó
	Sontex Supercal 439
	Bonyhád, Fáy ltp. 27.

	Fáy ltp. 28. hőfogadó
	Sontex Supercal 439
	Bonyhád, Fáy ltp. 28.

	Bezerédj utca 41. hőfogadó
	Sontex Supercal 439
	Bonyhád, Bezerédj utca 41.

	Fáy ltp. 29. hőfogadó
	Sontex Supercal 439
	Bonyhád, Fáy ltp. 29.

	Fáy ltp. 30. hőfogadó
	Sontex Supercal 439
	Bonyhád, Fáy ltp. 30.

	Bezerédj utca 39.
	Sontex Supercal 531
	Bonyhád, Bezerédj utca 39.

	Széchenyi tér 15. hőfogadó
	Sontex Supercal 439
	Bonyhád, Széchenyi tér 15.

	Gödör Mezőgazdasági Szaküzlet hőfogadó
	Sontex Supercal 439
	Gödör Mezőgazdasági Szaküzlet

Bonyhád, Széchenyi tér 17.

	Gyermekorvosi Rendelő hőfogadó
	Siemens Ultraheat
	Gyermekorvosi Rendelő

Bonyhád, Széchenyi tér 16.

